Avis juridique important

|

32001D0912

2001/912/EY: Euroopan keskuspankin päätös, tehty 8 päivänä marraskuuta 2001, tietyistä rahanväärennösten seurantajärjestelmän (CMS) käyttöä koskevista ehdoista (EKP/2001/11)

Virallinen lehti nro L 337 , 20/12/2001 s. 0049 - 0051

Euroopan keskuspankin päätös,tehty 8 päivänä marraskuuta 2001,tietyistä rahanväärennösten seurantajärjestelmän (CMS) käyttöä koskevista ehdoista(EKP/2001/11)(2001/912/EY)EUROOPAN KESKUSPANKIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 106 artiklan 1 kohdan,ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 16 artiklan,sekä katsoo seuraavaa:(1) Euron väärentämisen torjunnan edellyttämistä toimenpiteistä 28 päivänä kesäkuuta 2001 annetussa neuvoston asetuksessa (EY) N:o 1338/2001(1) säädetään tietyistä toimenpiteistä, jotka koskevat väärennettyihin seteleihin ja metallirahoihin liittyvien tietojen keräämistä ja tallentamista sekä näiden tietojen käyttöä,(2) Väärennösten torjuminen ei voi rajoittua yksinomaan euroalueeseen; tästä syystä Euroopan unionin neuvosto on ryhtynyt euron osalta toimenpiteisiin Euroopan unionin perustamissopimuksen VI osaston (eli kolmannen pilarin) nojalla; neuvoston asetuksella (EY) N:o 1339/2001 asetuksen (EY) N:o 1338/2001 vaikutukset laajennetaan koskemaan myös niitä jäsenvaltioita, jotka eivät ole ottaneet euroa käyttöön yhteiseksi rahaksi(2),(3) On kehitettävä niitä menettelytapoja ja järjestelmiä, jotka ovat jo käytettävissä väärennösten tutkimista ja väärentämiseen liittyvän tiedon keräämistä varten; EKP on perustanut rahanväärennösten tutkimuskeskuksen ja rahanväärennöstietokannan; on asianmukaista organisoida tämä tietokanta uudelleen ja nimetä se "rahanväärennösten seurantajärjestelmäksi" (CMS) sekä määritellä sen ominaisuudet,(4) EKP vahvistaa ehdot, joilla varmistetaan asianmukaiset menettelytavat CMS-järjestelmän käyttöä varten asetusten (EY) N:o 1338/2001 ja (EY) N:o 1339/2001 mukaisesti. Tätä tarkoitusta varten Euroopan keskuspankkijärjestelmän kaikkien kansallisten keskuspankkien on perustettava omat kansalliset väärennöskeskuksensa kuhunkin kansalliseen keskuspankkiin ja perustettava kansalliseen väärennöskeskukseen myös turvallisuudesta vastaava yksikkö. EKP tekee myös tarvittavat järjestelyt ja sopimukset komission ja Europolin kanssa, jotta ne voivat asianmukaisella tavalla käyttää CMS-järjestelmän tietoja ja jotta myös Euroopan teknis-tieteellinen keskus (ETTK) voi käyttää niitä asetuksen (EY) N:o 1338/2001 mukaisesti. Tietoja käytettäessä on noudatettava asianomaisia turvallisuutta koskevia vähimmäisnormeja. Tämä on olennaisen tärkeää sen vuoksi, että CMS-järjestelmän tiedot ovat luottamuksellisia. Tietojen luottamuksellisuus tarkoittaa sitä, että tietoja, joita kukin CMS-järjestelmän käyttäjä saa CMS-järjestelmästä, olisi käytettävä yksinomaan siihen tarkoitukseen, että ne täyttävät euron väärentämisen torjuntaan liittyvät velvollisuutensa. CMS-järjestelmän tietojen käytön rajoittaminen edistää luottamuksellisuuden säilymistä,(5) EKP:n neuvoston hyväksymismenettelyssä on parhaillaan käsikirja, joka koskee CMS-järjestelmään liittyviä menettelytapoja ja turvallisuutta koskevia vähimmäisnormeja. Sitä ei julkaista, koska CMS-järjestelmään tallennettavat ja sieltä saatavissa olevat tiedot ovat luottamuksellisia ja koska on tärkeää, että luottamuksellisuus säilyy CMS-järjestelmää käytettäessä,ON TEHNYT TÄMÄN PÄÄTÖKSEN:1 artiklaMääritelmätTässä päätöksessä sovelletaan asetukseen (EY) N:o 1338/2001 sisältyviä määritelmiä.2 artiklaRahanväärennösten seurantajärjestelmä1. Rahanväärennöstietokanta nimetään uudelleen rahanväärennösten seurantajärjestelmäksi (CMS). Kaikkia aikaisempien säädösten viittauksia rahanväärennöstietokantaan pidetään viittauksina CMS-järjestelmään.2. CMS-järjestelmä koostuu keskustietokannasta, johon sisältyvät kaikki tekniset tiedot ja tilastotiedot sekä euroseteleiden että -metallirahojen väärentämisestä, ovatpa tiedot peräisin jäsenvaltioista tai kolmansista maista. CMS-järjestelmässä on muun muassa selailu- ja muokkaussovellukset ja toiminnot, joiden avulla tietoja voidaan siirtää toiselle koneelle tai toiselta koneelta CMS-järjestelmään, sekä verkot, jotka yhdistävät CMS-järjestelmän eri käyttäjät järjestelmään.3. CMS-järjestelmän organisointi ja hallinnointi kuuluvat EKP:n johtokunnan toimivaltaan, ja se ottaa näitä tarkoituksia varten huomioon setelikomitean näkemykset.3 artiklaOikeus käyttää rahanväärennösten seurantajärjestelmän tietoja1. Sen lisäksi, että kansallisilla keskuspankeilla on oikeus käyttää CMS-järjestelmää, oikeus käyttää tarvittavia CMS-järjestelmän tietoja annetaan myös muille toimivaltaisille kansallisille viranomaisille, mukaan lukien kansalliset tutkimuskeskukset sekä kansalliset metallirahojen tutkimuskeskukset metallirahoihin liittyvien tietojen osalta asetuksen (EY) N:o 1338/2001 mukaisesti. Tällöin sovelletaan tämän päätöksen 5-9 artiklan mukaisia ehtoja.2. Euroopan komissiolle, Euroopan teknis-tieteelliselle keskukselle (ETTK) ja Europolille annetaan oikeus käyttää tarvitsemiaan CMS-järjestelmän tietoja asetuksen (EY) N:o 1338/2001 mukaisesti. Käyttöön liittyvät menettelytavat yksilöidään EKP:n kanssa tehtävissä kahdenvälisissä järjestelyissä ja sopimuksissa.3. Ottaen huomioon, mitä yhteisön ja kolmansien osapuolten välisistä rahapoliittisista suhteista tehdyissä sopimuksissa on sovittu, EKP voi antaa näiden kolmansien osapuolten nimetyille viranomaisille tai keskuksille oikeuden käyttää tarvitsemiaan CMS-järjestelmän tietoja.4. Edellä olevan 3 kohdan lisäksi ja asetuksen (EY) N:o 1338/2001 9 artiklan nojalla EKP voi antaa kolmansien maiden nimetyille viranomaisille tai keskuksille oikeuden käyttää tarvitsemiaan CMS-järjestelmän tietoja. Niille voidaan antaa CMS-järjestelmästä myös yksittäisiä tietoja, mikäli EKP:n rahanväärennösten tutkimuskeskus pitää sitä tarpeellisena.4 artiklaKansallisten tutkimuskeskusten ja kansallisten metallirahojen tutkimuskeskusten tietojen tallentaminen rahanväärennösten seurantajärjestelmäänKansalliset tutkimuskeskukset tallentavat löydettyihin väärennettyihin euroseteleihin liittyvät tiedot, ja jokainen uudentyyppinen väärennetyksi epäilty euroseteli lähetetään EKP:n rahanväärennösten tutkimuskeskukselle asetuksen (EY) N:o 1338/2001 ja EKP:n neuvoston EKP:n yleisneuvoston myötävaikutuksella hyväksymän asianomaisen menettelytapakäsikirjan mukaisesti. Niitä kansallisia tutkimuskeskuksia, jotka eivät ole kansallisia keskuspankkeja tai joita ei ole perustettu kansalliseen keskuspankkiin, kuullaan menettelytapakäsikirjan osalta. Menettelytapakäsikirjaa mukautetaan tarvittaessa siltä osin kun ETTK ja kansalliset metallirahojen tutkimuskeskukset tallentavat metallirahoihin liittyviä tietoja CMS-järjestelmään.5 artiklaKansalliset väärennöskeskukset1. Kuhunkin kansalliseen keskuspankkiin perustettu kansallinen väärennöskeskus hoitaa jäsenvaltioissa 3 artiklassa tarkoitettua CMS-järjestelmän käyttöä koskevaa hallinnointia. Kansallinen väärennöskeskus edistää jäsenvaltioissa myös yhteydenpitoa kaikissa CMS-järjestelmään liittyvissä asioissa. Kuhunkin kansalliseen väärennöskeskukseen perustetaan myös turvallisuudesta vastaava yksikkö näiden tehtävien hoitamiseksi.2. Kansallinen väärennöskeskus myöntää EKP:n suostumuksella eri tasoisia 3 artiklassa tarkoitettuja CMS-järjestelmän käyttöoikeuksia 1 kohdan mukaisesti. Tätä tarkoitusta varten edellä mainittu kansallisen väärennöskeskuksen turvallisuudesta vastaava yksikkö perustaa ja ottaa käyttöön tarvittavat käyttäjänimet ja eri käyttäjäryhmät sekä eri käyttöoikeustasot näiden käyttäjien osalta.6 artiklaRahanväärennösten seurantajärjestelmän turvallisuusnormien noudattaminenEKP:n neuvosto antaa EKP:n yleisneuvoston myötävaikutuksella turvallisuutta koskevat vähimmäisnormit, joita kaikkien CMS-järjestelmää käyttävien viranomaisten ja keskusten (kansallinen tutkimuskeskus ja/tai kansallinen metallirahojen tutkimuskeskus) sekä niiden asianomaisten käyttäjien on noudatettava. Nämä normit ilmoitetaan kansallisille väärennöskeskuksille.7 artiklaLuottamuksellisuus1. Jokainen viranomainen tai keskus, jossa on CMS-järjestelmän käyttäjiä, ilmoittaa käyttäjille CMS-järjestelmän tietojen luottamuksellisuudesta ja niistä käyttörajoituksista, joita mahdollisesti sovelletaan asianomaisen viranomaisen tai keskuksen ja muiden viranomaisten tai keskusten kuhunkin käyttäjään, kun asianomaisen kansallisen väärennöskeskuksen turvallisuudesta vastaava yksikkö on ilmoittanut sille näistä rajoituksista. Asianomainen kansallinen väärennöskeskus voi vaatia, että kukin viranomainen tai keskus allekirjoittaa salassapitoa koskevan lausuman, jossa se toteaa tutustuneensa asianmukaisesti tämän päätöksen sisältöön. Kukin viranomainen tai keskus kuulee asianomaista kansallista väärennöskeskusta niistä asiaankuuluvista seikoista, jotka liittyvät CMS-järjestelmän tietojen salassapitämiseen. Kansalliset väärennöskeskukset kuulevat EKP:n rahanväärennösten tutkimuskeskusta tällaisten tiedustelujen tai kuulemisten tuloksista.2. Asianomaista kansallista väärennöskeskusta kuullaan CMS-järjestelmän tietoja sisältävistä lausumista, jotka on tarkoitus antaa suurelle yleisölle, luottolaitoksille ja laitteistojen valmistajille. Se kuulee myös EKP:n rahanväärennösten tutkimuskeskusta.3. EKP kuulee asianomaista kansallista väärennöskeskusta, mikäli käyttölupa evätään. Sekä EKP että kansallinen väärennöskeskus voivat evätä CMS-järjestelmän käyttöoikeuden keneltä tahansa käyttäjältä, mikäli tämä on tarpeen CMS-järjestelmän tietojen luottamuksellisuuden säilyttämiseksi. Asianomainen kansallinen väärennöskeskus kuulee sitä viranomaista tai keskusta, jossa tällaiset käyttäjät työskentelevät, jotta asianmukaisia CMS-järjestelmän käyttöehtoja voidaan jälleen soveltaa.4. Neuvoston hyväksymiä 6 artiklassa mainittuja turvallisuutta koskevia vähimmäisnormeja ja 4 artiklassa mainittua menettelytapakäsikirjaa ei julkaista niiden luottamuksellisuuden vuoksi.8 artiklaSeurantaKansalliset väärennöskeskukset ottavat asianomaisia viranomaisia tai keskuksia kuultuaan käyttöön menettelytapoja, joiden mukaisesti ne voivat seurata sitä, että nämä noudattavat 6 ja 7 artiklaa, sekä toteuttaa siihen liittyviä asianmukaisia toimenpiteitä. Nämä menettelytavat ovat sellaisia, että myös EKP voi osallistua seurantaan. EKP ottaa kansallisia keskuspankkeja kuultuaan niin ikään käyttöön menettelytapoja, joiden mukaisesti se voi seurata sitä, että kansalliset väärennöskeskukset noudattavat tätä päätöstä.9 artiklaTäytäntöönpanoEKP:n johtokunta toteuttaa kaikki CMS-järjestelmän tehokkuuden ja turvallisuuden takaamiseksi välttämättömät toimenpiteet pannessaan tämän päätöksen täytäntöön, mukaan lukien toimenpiteet, jotka liittyvät 4 artiklassa mainittuun menettelytapakäsikirjaan ja 6 artiklassa mainittuihin turvallisuutta koskeviin vähimmäisnormeihin. Se ottaa tässä yhteydessä huomioon setelikomitean näkemykset. Johtokunta ilmoittaa neuvostolle kaikki toimenpiteet, joita se toteuttaa tämän artiklan nojalla. EKP voi antaa lisäksi teknisiä selvennyksiä ja erittelyjä CMS-järjestelmän käytön tai turvallisuuden osalta.10 artiklaLoppusäännöksetTämä päätös tulee voimaan 1 päivänä joulukuuta 2001.Tämä päätös julkaistaan Euroopan yhteisöjen virallisessa lehdessä.Tehty Frankfurt am Mainissa 8 päivänä marraskuuta 2001.EKP:n puheenjohtajaWillem F. Duisenberg(1) EYVL L 181, 4.7.2001, s. 6.(2) EYVL L 181, 4.7.2001, s. 11.


title: 2011/616/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä uuden sukupolven eurooppalaisen ilmaliikenteen hallintajärjestelmää (SESAR) koskevan yhteisyrityksen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/255

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä uuden sukupolven eurooppalaisen ilmaliikenteen hallintajärjestelmää (SESAR) koskevan yhteisyrityksen talousarvion toteuttamisesta varainhoitovuonna 2009
   (2011/616/EU)
   EUROOPAN PARLAMENTTI, joka
   ottaa huomioon SESAR-yhteisyrityksen lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen SESAR-yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),
   ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi annetun asetuksen (EY) N:o 219/2007 muuttamisesta 16. joulukuuta 2008 annetun neuvoston asetuksen (EY) N:o 1361/2008 (3) ja erityisesti sen 4 b artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0124/2011),

               1.

               myöntää SESAR-yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman SESAR-yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 342, 16.12.2010, s. 30.

      (2)  EYVL L 248, 16.9.2002, s. 1.

      (3)  EUVL L 352, 31.12.2008, s. 12.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/256

         EUROOPAN PARLAMENTIN PÄÄTÖSLAUSELMA
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä uuden sukupolven eurooppalaisen ilmaliikenteen hallintajärjestelmää (SESAR) koskevan yhteisyrityksen talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon SESAR-yhteisyrityksen lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen SESAR-yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),
   ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi annetun asetuksen (EY) N:o 219/2007 muuttamisesta 16. joulukuuta 2008 annetun neuvoston asetuksen (EY) N:o 1361/2008 (3) ja erityisesti sen 4 b artiklan,
   ottaa huomioon SESAR-yhteisyrityksen varainhoitoa koskevat säännöt, jotka sen hallintoneuvosto vahvisti 28 päivänä heinäkuuta 2009 (jäljempänä ’yhteisyrityksen varainhoitoa koskevat säännöt’),
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0124/2011),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että SESAR-yhteisyritys perustettiin helmikuussa 2007 hallinnoimaan eurooppalaisen ilmaliikenteen hallintajärjestelmän tutkimusohjelmaa (SESAR),

               C.

               ottaa huomioon, että yhteisyritys on käynnistysvaiheessa eikä se ollut pannut sisäisen valvonnan järjestelmiä ja varainhoidon tietojärjestelmiä kokonaisuudessaan täytäntöön vuoden 2009 loppuun mennessä,

               D.

               ottaa huomioon, että yhteisyritys omistaa kaikki aineelliset ja aineettomat hyödykkeet, jotka se on luonut tai jotka on siirretty sille SESAR-hankkeen kehitysvaihetta varten osakkaiden kanssa tehtyjen erityisten sopimusten mukaisesti,

               E.

               ottaa huomioon, että tilintarkastustuomioistuin antoi huhtikuussa 2010 lausunnon nro 2/2010 SESAR-yhteisyrityksen varainhoitoa koskevista säännöistä,

               1.

               panee tyytyväisenä merkille, että tilintarkastustuomioistuimen mukaan yhteisyrityksen varainhoitovuoden 2009 tilit ovat luotettavat ja tilien perustana olevat toimet ovat olennaisilta osiltaan lailliset ja asianmukaiset;

               2.

               toteaa, että yhteisyritys sai unionin vuoden 2009 talousarviosta maksusitoumusmäärärahoina 55 000 000 euroa ja maksumäärärahoina 27 689 788 euroa;

      Talousarvion toteutuminen

               3.

               panee merkille, että yhteisyrityksen vuoden 2009 lopullinen talousarvio sisälsi 325 000 000 euroa maksusitoumusmäärärahoina ja 157 000 000 euroa maksumäärärahoina; toteaa myös, että maksusitoumusmäärärahojen käyttöaste oli 97,1 prosenttia ja maksumäärärahojen käyttöaste 43,2 prosenttia;

               4.

               myöntää, että yhteisyritys on yhä käynnistysvaiheessa, koska sen perussäädöksen eli asetuksen (EY) N:o 219/2007 muuttamista koskeva asetus (EY) N:o 1361/2008 annettiin vasta 16. joulukuuta 2008;

               5.

               panee merkille, että pankkitalletusten kokonaismäärä varainhoitovuoden lopussa (86 800 000 euroa) on tasapainoa koskevan talousarvioperiaatteen vastainen;

               6.

               katsoo, että on tärkeää vahvistaa edellytykset, joiden mukaisesti talousarvion toteutumalaskelma kirjataan yhteisyrityksen seuraavan varainhoitovuoden talousarvioon, jos se on ylijäämäinen, sillä kyseessä on poikkeus tasapainoa koskevasta yleisestä talousarvioperiaatteesta;

               7.

               pitää huolestuttavana, että tietojen hallinnointiin ei vielä joulukuussa 2009 käytetty integroitua järjestelmää, jonka avulla kulut voitaisiin liittää tiettyihin työosioihin ja jonka avulla olisi mahdollista yksilöidä toimintakulujen rahoituslähde;

               8.

               kehottaa liittämään talousarvioon vuosittain selvityksen edellisiltä vuosilta siirretyistä käyttämättä jääneistä määrärahoista ja selostamaan siinä, miksi varoja ei ole käytetty sekä miten ja milloin ne käytetään;

      Osakkaiden rahoitusosuudet

               9.

               pyytää yhteisyritystä yhdenmukaistamaan osakkaiden rahoitusosuuksien esitystapaa tilinpäätöksessä komission ohjeiden mukaisesti;

               10.

               pyytää yhteisyritystä kehittämään soveltamissäännöissään edelleen varainhoitoa koskevien sääntöjensä 97 ja 98 artiklan määräyksiä, jotka koskevat osakkaaksi liittymistä ja yhteisrahoitusta ja erityisesti seuraavia:

                           —

                           uusien osakkaiden liittymistä koskevat järjestelyt,

                           —

                           osakkaiden luontaissuoritukset,

                           —

                           ehdot ja edellytykset, joiden perusteella yhteisyritys voi tarkastaa osakkaiden rahoitusosuudet,

                           —

                           edellytykset, joiden perusteella hallintoneuvosto voi hyväksyä, että yhteisrahoitus ylittää tavanomaisen 50 prosentin enimmäismäärän;

      Sisäisen valvonnan järjestelmät

               11.

               kehottaa yhteisyritystä panemaan täysimääräisesti täytäntöön sisäisen valvonnan järjestelmänsä ja varainhoidon tietojärjestelmänsä;

               12.

               panee tyytyväisenä merkille tilintarkastustuomioistuimen havainnon siitä, että yhteisyritys edistyi vuonna 2009 merkittävällä tavalla valvontajärjestelmien perustamisessa, mutta pitää huolestuttavana, että vuoden lopussa ei ollut vieläkään käytössä varainhoitoa, talousarviota ja toimintaa koskevien tietojen hallinnointiin tarkoitettua integroitua välinettä; panee merkille yhteisyrityksen vastauksen, jossa se toteaa, että varainhoitojärjestelmät otettiin käyttöön toukokuussa 2010;

               13.

               pyytää yhteisyritystä sisällyttämään varainhoitoa koskeviin sääntöihinsä nimenomaisen viittauksen komission sisäisen tarkastuksen osaston toimivaltuuksiin sen sisäisenä tarkastajana yhteisön elimiä koskevan varainhoidon puiteasetuksen mukaisesti;

               14.

               katsoo erityisesti, että komission olisi sisäisenä tarkastajana neuvottava yhteisyritystä riskienhallinnassa, esitettävä riippumattomia lausuntoja hallinnointi- ja valvontajärjestelmien laadusta sekä annettava suosituksia toimintojen toteuttamisedellytysten parantamiseksi ja varojen taloudellisen käytön edistämiseksi; katsoo myös, että yhteisyrityksen olisi ehdottomasti toimitettava vastuuvapauden myöntävälle viranomaiselle pääjohtajan laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista;

               15.

               katsoo, että yhteisyrityksen olisi talousarvionsa koon ja hoitamiensa tehtävien monimutkaisuuden vuoksi perustettava hallintoneuvostolle suoraan raportoiva tarkastuskomitea;

      Varainhoitoa koskevat säännöt

               16.

               toteaa, että asetuksen (EY) N:o 219/2007 muuttamisesta annetun asetuksen (EY) N:o 1361/2008 tultua voimaan hallintoneuvosto hyväksyi 28. heinäkuuta 2009 uudet yhteisyrityksen varainhoitoa koskevat säännöt; katsoo, että säännöt pohjautuvat suurelta osin varainhoidon puiteasetuksen periaatteisiin, vaikka seuraavissa seikoissa on vielä parantamisen varaa:

                           —

                           poikkeamat talousarvioperiaatteista,

                           —

                           sisäisen tarkastuksen osaston asema,

                           —

                           tarkastuskomitean perustaminen,

                           —

                           SESAR-yhteisyrityksen osakkuuteen liittyvät määräykset.

      (1)  EUVL C 342, 16.12.2010, s. 30.

      (2)  EYVL L 248, 16.9.2002, s. 1.

      (3)  EUVL L 352, 31.12.2008, s. 12.

      (4)  EYVL L 357, 31.12.2002, s. 72.


title: Neuvoston päätös 2010/573/YUTP, annettu 27 päivänä syyskuuta 2010 , Moldovan tasavallan Transnistrian alueen johtoon kohdistettavista rajoittavista toimenpiteistä

text:
               28.9.2010

               FI

               Euroopan unionin virallinen lehti

               L 253/54

         NEUVOSTON PÄÄTÖS 2010/573/YUTP,
   annettu 27 päivänä syyskuuta 2010,
   Moldovan tasavallan Transnistrian alueen johtoon kohdistettavista rajoittavista toimenpiteistä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan
   sekä katsoo seuraavaa:

               (1)

               Neuvosto hyväksyi 25 päivänä helmikuuta 2008 yhteisen kannan 2008/160/YUTP Moldovan tasavallan Transnistrian alueen johtoon kohdistettavista rajoittavista toimenpiteistä (1). Neuvoston päätöksellä 2010/105/YUTP (2) näitä rajoittavia toimenpiteitä jatkettiin 27 päivään helmikuuta 2011, mutta niiden soveltaminen keskeytettiin 30 päivään syyskuuta 2010.

               (2)

               Yhteisen kannan 2008/160/YUTP uudelleentarkastelun perusteella rajoittavia toimenpiteitä olisi jatkettava 30 päivään syyskuuta 2011.

               (3)

               Jotta poliittisen ratkaisun löytämistä Transnistrian konfliktiin, latinalaista kirjaimistoa käyttävien koulujen jäljellä olevien ongelmien ratkaisemista ja henkilöiden vapaan liikkuvuuden palauttamista voitaisiin kuitenkin edistää, rajoittavien toimenpiteiden soveltaminen olisi keskeytettävä 31 päivään maaliskuuta 2011. Kyseisen ajan päättyessä neuvosto tarkastelee rajoittavia toimenpiteitä uudelleen ottaen huomioon erityisesti edellä mainituissa kysymyksissä tapahtuneen kehityksen. Neuvosto voi milloin tahansa päättää ottaa matkustusrajoitukset uudelleen käyttöön tai poistaa ne.

         ON HYVÄKSYNYT TÄMÄN PÄÄTÖKSEN:
   1 artikla
   1.   Jäsenvaltioiden on toteutettava tarvittavat toimenpiteet estääkseen niiden henkilöiden pääsyn alueelleen ja kauttakulun alueensa kautta, jotka ovat vastuussa:

               i)

               Moldovan tasavallan Transnistrian alueen konfliktin poliittisen ratkaisun edistymisen estämisestä ja jotka on lueteltu liitteessä I;

               ii)

               Moldovan tasavallan Transnistrian alueen latinalaista kirjaimistoa käyttäviin moldovalaisiin kouluihin kohdistetun pelottelu- ja sulkemiskampanjan suunnittelusta ja toteuttamisesta ja jotka on lueteltu liitteessä II.

         2.   Edellä oleva 1 kohta ei velvoita jäsenvaltiota kieltämään omien kansalaistensa pääsyä alueelleen.
   3.   Edellä oleva 1 kohta ei vaikuta tapauksiin, joissa jokin kansainvälisen oikeuden velvoite sitoo jäsenvaltiota, erityisesti:

               i)

               kansainvälisen hallitustenvälisen järjestön isäntämaana;

               ii)

               Yhdistyneiden kansakuntien koolle kutsuman tai sen puitteissa järjestettävän kansainvälisen konferenssin isäntämaana;

               iii)

               erioikeuksien ja vapauksien myöntämistä koskevan monenvälisen sopimuksen nojalla;
               tai

               iv)

               Pyhän istuimen (Vatikaanivaltion) ja Italian välillä vuonna 1929 tehdyn sopimuksen (lateraanisopimus) perusteella.

         4.   Edellä olevan 3 kohdan katsotaan koskevan myös tapauksia, joissa jäsenvaltio toimii Euroopan turvallisuus- ja yhteistyöjärjestön (ETYJ) isäntämaana.
   5.   Neuvostolle on asianmukaisesti ilmoitettava kaikista tapauksista, joissa jäsenvaltio myöntää poikkeuksia 3 tai 4 kohdan nojalla.
   6.   Jäsenvaltiot voivat myöntää poikkeuksia 1 kohdassa tarkoitetuista toimenpiteistä, jos matkustaminen on perusteltua pakottavista humanitaarisista syistä tai osallistumiseksi sellaisiin hallitustenvälisiin kokouksiin, joissa käydään demokratiaa, ihmisoikeuksia ja oikeusvaltioperiaatetta Moldovan tasavallassa välittömästi edistävää poliittista vuoropuhelua, mukaan lukien Euroopan unionin järjestämät tai ETYJ:n puheenjohtajavaltiona toimivan jäsenvaltion isännöimät kokoukset.
   7.   Jäsenvaltion, joka haluaa myöntää 6 kohdassa tarkoitettuja poikkeuksia, on ilmoitettava siitä neuvostolle kirjallisesti. Poikkeus katsotaan myönnetyksi, jollei yksi tai useampi neuvoston jäsen esitä kirjallista vastalausetta kahden työpäivän kuluessa ehdotettua poikkeusta koskevan ilmoituksen vastaanottamisesta. Silloin, kun yksi tai useampi neuvoston jäsen esittää vastalauseen, neuvosto voi määräenemmistöllä päättää myöntää ehdotetun poikkeuksen.
   8.   Jos jäsenvaltio antaa 3, 4, 6 ja 7 kohdan nojalla liitteissä I ja II luetelluille henkilöille luvan päästä sen alueelle tai kulkea sen alueen kautta, lupa koskee ainoastaan sitä tarkoitusta, johon se on myönnetty, ja asianomaisia henkilöitä.
   2 artikla
   Neuvosto hyväksyy jäsenvaltion tai unionin ulkoasioiden ja turvallisuuspolitiikan korkean edustajan ehdotuksesta muutoksia liitteissä I ja II oleviin luetteloihin, jos Moldovan tasavallan poliittiset tapahtumat sitä edellyttävät.
   3 artikla
   Kumotaan neuvoston päätös 2010/105/YUTP.
   4 artikla
   1.   Tämä päätös tulee voimaan sinä päivänä, jona se hyväksytään.
   2.   Tätä päätöstä sovelletaan 30 päivään syyskuuta 2011. Se on jatkuvan tarkastelun alainen. Sen voimassaoloa voidaan jatkaa tai sitä voidaan muuttaa tarvittaessa, jos neuvosto katsoo, ettei sen tavoitteita ole saavutettu.
   3.   Tässä päätöksessä säädettyjen rajoittavien toimenpiteiden soveltaminen keskeytetään 31 päivään maaliskuuta 2011. Kyseisen ajan päättyessä neuvosto tarkastelee rajoittavia toimenpiteitä uudelleen.

      Tehty Brysselissä 27 päivänä syyskuuta 2010.

            Neuvoston puolesta

            Puheenjohtaja

         K. PEETERS

      (1)  EUVL L 51, 26.2.2008, s. 23.

      (2)  EUVL L 46, 23.2.2010, s. 3.

      LIITE I

         Luettelo 1 artiklan 1 kohdan i alakohdassa tarkoitetuista henkilöistä

                  1.

                  SMIRNOV, Igor Nikolajevitš, ”presidentti”, synt. 23.10.1941, Habarovsk, Venäjän federaatio. Venäjän passi nro 50No0337530

                  2.

                  SMIRNOV, Vladimir Igorjevitš, 1 kohdassa mainitun poika ja ”valtion tullikomitean puheenjohtaja”, synt. 3.4.1961, Kupjansk, Harkovin alue tai Novaja Kahovka, Hersonin alue, Ukraina. Venäjän passi nro 50No00337016

                  3.

                  SMIRNOV, Oleg Igorjevitš, 1 kohdassa mainitun poika ja ”valtion tullikomitean neuvonantaja”, ”korkeimman neuvoston jäsen”, synt. 8.8.1967, Novaja Kahovka, Hersonin alue, Ukraina. Venäjän passi nro 60No1907537

                  4.

                  LITSKAI, Valeri Anatoljevitš, entinen ”ulkoasiainministeri”, synt. 13.2.1949, Tver, Venäjän federaatio. Venäjän passi nro 51No0076099, myönnetty 9.8.2000

                  5.

                  HAŽEJEV, Stanislav Galimovitš, ”puolustusministeri”, synt. 28.12.1941, Tšeljabinsk, Venäjän federaatio

                  6.

                  ANTJUFEJEV, Vladimir Jurjevitš, alias ŠEVTSOV, Vadim, ”valtion turvallisuudesta vastaava ministeri”, synt. 1951, Novosibirsk, Venäjän federaatio, Venäjän passi

                  7.

                  KOROLJOV, Aleksandr Ivanovitš, ”varapresidentti”, synt. 24.10.1958, Wroclaw, Puola, Venäjän passi

                  8.

                  BALALA, Viktor Aleksejevitš, entinen ”oikeusministeri”, synt. 1961, Vinnitsa, Ukraina

                  9.

                  GUDYMO, Oleg Andrejevitš, ”korkeimman neuvoston jäsen”, ”korkeimman neuvoston turvallisuus-, puolustus- ja rauhanturvakomitean puheenjohtaja”, entinen ”varaturvallisuusministeri”, synt. 11.9.1944, Alma-Ata, Kazakstan, Venäjän passi nro 51No0592094

                  10.

                  KRASNOSELSKI, Vadim Nikolajevitš, ”sisäasiainministeri”, synt. 14.4.1970, Daurija, Zabaikalski rajon, Šitinskajan alue, Venäjän federaatio

                  11.

                  ATAMANJUK, Vladimir, ”varapuolustusministeri”.

      LIITE II

         Luettelo 1 artiklan 1 kohdan ii alakohdassa tarkoitetuista henkilöistä

                  1.

                  MAZUR, Igor Leonidovitš, ”Dubossarin rajonin hallintojohtaja”, synt. 29.1.1967, Dubossari, Moldovan tasavalta

                  2.

                  PLATONOV, Juri Mihailovitš, tunnettu nimellä Jury PLATONOV, ”Ribnitsi rajonin ja Ribnitsan kaupungin hallintojohtaja”, synt. 16.1.1948, Klimkovo, Poddorski rajon, Novgorodin alue, Venäjän passi nro 51No0527002, myönnetty Venäjän suurlähetystössä Chișinăussa 4.5.2001

                  3.

                  TŠERBULENKO, Alla Viktorovna, ”koulutusasioista vastaava varahallintojohtaja”, Ribnitsa

                  4.

                  KOGUT, Vetšeslav Vasiljevitš, ”Benderin hallintojohtaja”, synt. 16.2.1950, Taraklia, Tšadir-Lunga rajon, Moldovan tasavalta

                  5.

                  KOSTIRKO, Viktor Ivanovitš, ”Tiraspolin hallintojohtaja”, synt. 24.5.1948, Komsomolsk na Amure, Habarovski kraj, Venäjän federaatio


title: Neuvoston päätös 2009/877/YUTP, tehty 23 päivänä lokakuuta 2009 , merirosvouksesta ja aseellisista ryöstöistä epäiltyjen henkilöiden siirtoa EUNAVFORilta Seychellien tasavallan huostaan ja näiden henkilöiden kohtelua siirron jälkeen koskevista edellytyksistä ja menettelyistä tehdyn kirjeenvaihdon allekirjoittamisesta ja väliaikaisesta soveltamisesta Euroopan unionin ja Seychellien tasavallan välillä

text:
               2.12.2009

               FI

               Euroopan unionin virallinen lehti

               L 315/35

         NEUVOSTON PÄÄTÖS 2009/877/YUTP,
   tehty 23 päivänä lokakuuta 2009,
   merirosvouksesta ja aseellisista ryöstöistä epäiltyjen henkilöiden siirtoa EUNAVFORilta Seychellien tasavallan huostaan ja näiden henkilöiden kohtelua siirron jälkeen koskevista edellytyksistä ja menettelyistä tehdyn kirjeenvaihdon allekirjoittamisesta ja väliaikaisesta soveltamisesta Euroopan unionin ja Seychellien tasavallan välillä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Yhdistyneiden kansakuntien turvallisuusneuvosto antoi 2 päivänä kesäkuuta 2008 päätöslauselman 1816 (2008), jossa kaikkia valtioita kehotettiin tekemään yhteistyötä toimivallan määrittämisessä sekä Somalian rannikkovesillä tapahtuneisiin merirosvouksiin ja aseellisiin ryöstöihin syyllistyneisiin henkilöihin liittyvässä tutkinnassa ja syytetoimissa. Nämä määräykset vahvistettiin 2 päivänä joulukuuta 2008 annetussa YK:n turvallisuusneuvoston päätöslauselmassa 1846 (2008).

               (2)

               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP (1) Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio).

               (3)

               Yhteisen toiminnan 2008/851/YUTP 12 artiklan mukaan syytetoimia varten kiinniotetut ja pidätetyt henkilöt, jotka ovat syyllistyneet tai joiden epäillään syyllistyneen merirosvoukseen tai aseellisiin ryöstöihin Somalian aluevesillä, sekä kyseisten tekojen suorittamiseen käytetty omaisuus voidaan siirtää kolmanteen valtioon, joka haluaa käyttää lainkäyttövaltaansa kyseessä oleviin henkilöihin ja omaisuuteen nähden, jos siirron ehdoista on sovittu kyseisen kolmannen valtion kanssa sovellettavan kansainvälisen oikeuden mukaisesti, mukaan lukien ihmisoikeuksia koskeva kansainvälinen oikeus, erityisesti sen takaamiseksi, että kehenkään ei kohdisteta kuolemanrangaistusta, kidutusta tai muuta julmaa, epäinhimillistä tai halventavaa kohtelua.

               (4)

               Puheenjohtajavaltio neuvotteli korkeana edustajana toimivan pääsihteerin avustamana perustamissopimuksen 24 artiklan mukaisesti merirosvouksesta ja aseellisista ryöstöistä epäiltyjen henkilöiden siirtoa EUNAVFORilta Seychellien tasavallan huostaan ja näiden henkilöiden kohtelua siirron jälkeen koskevista edellytyksistä ja menettelyistä tehdyn kirjeenvaihdon Euroopan unionin ja Seychellien hallituksen välillä.

               (5)

               Kirjeenvaihto olisi allekirjoitettava ja sitä olisi sovellettava väliaikaisesti edellyttäen, että se tehdään lopullisesti myöhemmin,

         ON PÄÄTTÄNYT SEURAAVAA:
   1 artikla
   Merirosvouksesta ja aseellisista ryöstöistä epäiltyjen henkilöiden siirtoa EUNAVFORilta Seychellien tasavallan huostaan ja näiden henkilöiden kohtelua siirron jälkeen koskevista edellytyksistä ja menettelyistä Euroopan unionin ja Seychellien tasavallan välillä tehdyn kirjeenvaihdon allekirjoittaminen hyväksytään Euroopan unionin puolesta edellyttäen, että kyseinen sopimus tehdään.
   Kirjeenvaihto on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa kirje Euroopan unionin puolesta sillä varauksella, että kirjeenvaihto tehdään.
   3 artikla
   Kirjeenvaihtoa sovelletaan väliaikaisesti sen allekirjoittamisesta lähtien ennen sen voimaantuloa.
   4 artikla
   Tämä päätös tulee voimaan päivänä, jona se tehdään.
   5 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgisa 23 päivänä lokakuuta 2009.

            Neuvoston puolesta

            Puheenjohtaja

         T. BILLSTRÖM

      (1)  EUVL L 301, 12.11.2008, s. 33.
    ---documentbreak---

               2.12.2009

               FI

               Euroopan unionin virallinen lehti

               L 315/37

         KÄÄNNÖS
   Euroopan unionin ja Seychellien tasavallan välinen kirjeenvaihto merirosvouksesta ja aseellisista ryöstöistä epäiltyjen henkilöiden siirtoa EUNAVFORilta Seychellien tasavallan huostaan ja näiden henkilöiden kohtelua siirron jälkeen koskevista edellytyksistä ja menettelyistä
   Arvoisa vastaanottaja
   Viittaan Seychelleillä 18. ja 19. elokuuta 2009 pidettyyn työkokoukseen, jossa keskusteltiin sellaisista merirosvousta ja aseellisia ryöstöjä koskevista EU:n sopimuksista ja johon osallistui EU:n edustajia, Seychellien korkean tason komitean jäseniä ja muita asiaan liittyviä instituutioita, sekä 21. elokuuta 2009 päivättyyn kirjeeseemme.
   Työkokouksen aikana otettiin esiin asiaan liittyvien eri instituutioiden huoli merirosvouksesta ja aseellisista ryöstöistä epäiltyjen henkilöiden siirrosta. Seychellien tasavallan oikeusministerin laatima asiakirja Guidance for the Transfer of Suspected pirates, armed robbers and seized property to Seychelles, jonka tarkoituksena on varmistaa, että merirosvouksesta ja aseellisista ryöstöistä epäiltyjen henkilöiden siirto tapahtuu Seychellien lakien mukaisesti, hyväksyttiin periaatteessa. Sovittiin myös, että täytäntöönpanojärjestelyistä (joissa selvennetään ehdotetun siirtosopimuksen 10 artiklaa) voitaisiin sopia sitten, kun ehdotettu siirtosopimus on saatu valmiiksi, ja että laaditaan yhteinen ohjekirja merirosvouksesta ja aseellisista ryöstöistä epäiltyjen henkilöiden ja takavarikoidun omaisuuden siirroista. Lisäksi Seychellien tasavallalle annetaan tarvittavaa apua merirosvouksesta ja aseellisista ryöstöistä epäiltyjen henkilöiden pidättämisen, säilössä pitämisen, tutkinnan, syytetoimien ja oikeudenkäynnin sekä palauttamisen osalta.
   Työkokouksen ja kirjeemme jälkeen korkean tason komiteassa on käyty uusia keskusteluja merirosvouksesta ja aseellisista ryöstöistä epäiltyjen henkilöiden siirtämisestä Seychellien tasavallan alueelle.
   Seychellien tasavallan hallitus vahvistaa EU:lle, että se pitää kiinni sitoumuksestaan tehdä mahdollisimman laajaa yhteistyötä merirosvouksen poistamiseksi sen käytettävissä olevien resurssien ja infrastruktuurikapasiteetin mukaisesti ja hyväksyä kiinni otettujen merirosvouksesta ja aseellisista ryöstöistä epäiltyjen henkilöiden siirron.
   Samalla Seychellien tasavallan hallitus haluaa, että EU-SOFA-sopimus allekirjoitetaan, vaikka neuvottelut ehdotetusta EU:n siirtosopimuksesta jatkuvat.
   Käynnissä olevat neuvottelut huomioon ottaen ja kunnes EU:n ja Seychellien tasavallan hallituksen välillä aikaansaadaan vastavuoroisesti hyväksyttävä järjestely merirosvojen ja aseellisten ryöstäjien siirrosta Seychellien alueelle Seychellien tasavallan hallitus voi antaa EUNAVFORille luvan siirtää merirosvouksesta ja aseellisista ryöstöistä epäiltyjä henkilöitä, jotka on otettu kiinni EUNAVFORin operaatioiden aikana Seychellien tasavallan talousvyöhykkeellä, aluemerellä, saaristovesillä ja sisävesillä. Tämä lupa ulotetaan koskemaan Seychellien lipun alla kulkevien alusten ja muun kuin Seychellien lipun alla kulkevissa aluksissa matkustavien Seychellien kansalaisten suojelua edellä mainitun alueen ulkopuolella ja muissa olosuhteissa aavalla merellä Seychellien tasavallan harkinnan mukaan.
   Edellyttäen aina, että

               —

               tietoisena Seychellien tasavallan rajoitetuista valmiuksista ottaa vastaan, kuulustella, pidättää ja vangita merirosvouksesta ja aseellisista ryöstöistä epäiltyjä henkilöitä, ja vastineeksi siitä, että Seychellien tasavalta hyväksyy merirosvouksesta ja aseellisista ryöstöistä epäiltyjen henkilöiden siirron alueelleen, EU antaa Seychellien tasavallalle tällaista täysimääräistä taloudellista, aineellista, logistista ja infrastruktuureihin ja henkilöstöresursseihin liittyvää apua merirosvouksesta ja aseellisista ryöstöistä epäiltyjen tai tuomittujen henkilöiden pidättämisen, vangitsemisen, säilössä pitämisen, tutkinnan, syytteeseenpanon, oikeudenkäynnin ja palauttamisen osalta;

               —

               oikeusministerillä on vähintään kymmenen (10) päivää merirosvouksesta ja aseellisista ryöstöistä epäiltyjen henkilöiden siirrosta päättää, ovatko käytettävät todisteet riittävät syytetoimia varten;

               —

               jos oikeusministeri päättää, että todisteet eivät ole riittävät syytetoimia varten, EUNAVFOR ottaa täyden vastuun merirosvouksesta ja aseellisista ryöstöistä epäiltyjen henkilöiden siirtämisestä, ja myös tästä aiheutuvista kustannuksista takaisin heidän alkuperämaahansa 10 päivän kuluessa siitä, kun EUNAVFORille on ilmoitettu päätöksestä;

               —

               merirosvouksesta ja aseellisista ryöstöistä epäiltyjen henkilöiden siirrot on toteutettava noudattaen sikäli kuin mahdollista Guidance for the Transfer of Suspected pirates, armed robbers and seized property to Seychelles -asiakirjaa;

               —

               Seychellien tasavallan hallitus vahvistaa lisäksi, että:

                           —

                           jokaista siirrettyä henkilöä kohdellaan ihmisarvoa kunnioittaen eikä häntä saateta kidutuksen tai julman, epäinhimillisen tai halventavan kohtelun tai rangaistuksen kohteeksi, hän saa asianmukaisen majoituksen ja ravinnon sekä sairaanhoidon ja hänellä on mahdollisuus uskonnon harjoittamiseen,

                           —

                           jokainen siirretty henkilö saatetaan viiveittä tuomarin tai muun tuomiovaltaa lakisääteisesti käyttävän viranomaisen luo, joka päättää viipymättä henkilön pidätyksen lainmukaisuudesta ja määrää hänet vapautettavaksi, jos pidätys ei ole lainmukainen,

                           —

                           jokaisella siirretyllä henkilöllä on oikeus oikeudenkäyntiin kohtuullisessa ajassa tai oikeus tulla vapautetuksi,

                           —

                           jokaisella siirretyllä henkilöillä on oikeus oikeudenmukaiseen ja julkiseen oikeudenkäyntiin laillisesti perustetussa toimivaltaisessa, riippumattomassa ja puolueettomassa tuomioistuimessa silloin, kun päätetään häntä vastaan nostetusta rikossyytteestä,

                           —

                           jokaista rikoksesta syytettyä siirrettyä henkilöä pidetään syyttömänä, kunnes hänen syyllisyytensä on laillisesti näytetty toteen,

                           —

                           jokaisella siirretyllä henkilöllä on päätettäessä rikossyytteestä häntä vastaan oikeus täysin yhdenvertaisena seuraaviin vähimmäistakeisiin:

                                       1)

                                       oikeus saada viipymättä ja yksityiskohtaisesti hänen ymmärtämällään kielellä tieto häntä vastaan nostetun syytteen luonteesta;

                                       2)

                                       oikeus saada riittävästi aikaa ja riittävät edellytykset valmistella puolustustaan ja olla yhteydessä valitsemaansa oikeudenkäyntiavustajaan;

                                       3)

                                       oikeus puolustaa itseään henkilökohtaisesti tai valitsemansa oikeusavustajan välityksellä; jos hänellä ei ole oikeusavustajaa, oikeus saada tietää hänellä olevan oikeus tällaiseen; sekä oikeus saada missä tahansa asiassa, jossa oikeuden toteutuminen sitä vaatii, itselleen oikeusavustaja korvauksetta, jos hän ei itse pysty maksamaan siitä;

                                       4)

                                       oikeus tarkastella tai tarkasteluttaa kaikki häntä vastaan esitetty näyttö, pidätyksen suorittaneiden todistajien kirjalliset valaehtoiset todistukset mukaan luettuina, ja oikeus saada hänen puolestaan esiintyvät todistajat kutsutuiksi ja kuulustelluiksi samoin edellytyksin kuin häntä vastaan todistamaan kutsutut todistajat;

                                       5)

                                       oikeus saada maksutta tulkin apua, jos hän ei ymmärrä tai puhu tuomioistuimessa käytettyä kieltä;

                                       6)

                                       oikeus olla joutumatta pakotetuksi todistamaan itseään vastaan tai tunnustamaan syyllisyytensä,

                           —

                           jokaisella rikoksesta tuomitulla siirretyllä henkilöllä on oikeus saada tuomitseminen ja langetettu rangaistus tutkittavaksi tai muutoksenhakuun ylemmässä tuomioistuimessa Seychellien lainsäädännön mukaisesti,

                           —

                           Seychellit ei siirrä ketään siirrettyä henkilöä mihinkään muuhun valtioon ilman EUNAVFORin ennakolta antamaa kirjallista suostumusta.

         Seychellien viranomaiset ovat keskustelleet ja sopineet tästä järjestelystä. Tässä ehdotetut järjestelyt voivat tulla voimaan, kun Euroopan unioni ilmaisee hyväksyntänsä kirjallisesti. Tämä ei vaikuta kummankaan osapuolen valtuuskuntien oikeudellisiin tai poliittisiin kantoihin käynnissä olevissa neuvotteluissa.

      Kunnioittavasti
      J. Morgan
      MINISTERI
      Merirosvousta käsittelevän korkean tason komitean puheenjohtaja

   Arvoisa Ministeri
   Minulla on kunnia ilmoittaa vastaanottaneeni seuraava 29. syyskuuta 2009 päivätty kirjeenne merirosvouksesta ja aseellisista ryöstöistä epäiltyjen henkilöiden siirtoa EUNAVFORilta Seychellien tasavallan huostaan ja näiden henkilöiden kohtelua siirron jälkeen koskevista edellytyksistä ja menettelyistä:
   ”Viittaan Seychelleillä 18. ja 19. elokuuta 2009 pidettyyn työkokoukseen, jossa keskusteltiin sellaisista merirosvousta ja aseellisia ryöstöjä koskevista EU:n sopimuksista ja johon osallistui EU:n edustajia, Seychellien korkean tason komitean jäseniä ja muita asiaan liittyviä instituutioita, sekä 21. elokuuta 2009 päivättyyn kirjeeseemme.
   Työkokouksen aikana otettiin esiin asiaan liittyvien eri instituutioiden huoli merirosvouksesta ja aseellisista ryöstöistä epäiltyjen henkilöiden siirrosta. Seychellien tasavallan oikeusministerin laatima asiakirja Guidance for the Transfer of Suspected pirates, armed robbers and seized property to Seychelles, jonka tarkoituksena on varmistaa, että merirosvouksesta ja aseellisista ryöstöistä epäiltyjen henkilöiden siirto tapahtuu Seychellien lakien mukaisesti, hyväksyttiin periaatteessa. Sovittiin myös, että täytäntöönpanojärjestelyistä (joissa selvennetään ehdotetun siirtosopimuksen 10 artiklaa) voitaisiin sopia sitten, kun ehdotettu siirtosopimus on saatu valmiiksi, ja että laaditaan yhteinen ohjekirja merirosvouksesta ja aseellisista ryöstöistä epäiltyjen henkilöiden ja takavarikoidun omaisuuden siirroista. Lisäksi Seychellien tasavallalle annetaan tarvittavaa apua merirosvouksesta ja aseellisista ryöstöistä epäiltyjen henkilöiden pidättämisen, säilössä pitämisen, tutkinnan, syytetoimien ja oikeudenkäynnin sekä palauttamisen osalta.
   Työkokouksen ja kirjeemme jälkeen korkean tason komiteassa on käyty uusia keskusteluja merirosvouksesta ja aseellisista ryöstöistä epäiltyjen henkilöiden siirtämisestä Seychellien tasavallan alueelle.
   Seychellien tasavallan hallitus vahvistaa EU:lle, että se pitää kiinni sitoumuksestaan tehdä mahdollisimman laajaa yhteistyötä merirosvouksen poistamiseksi sen käytettävissä olevien resurssien ja infrastruktuurikapasiteetin mukaisesti ja hyväksyä kiinni otettujen merirosvouksesta ja aseellisista ryöstöistä epäiltyjen henkilöiden siirron.
   Samalla Seychellien tasavallan hallitus haluaa, että EU-SOFA-sopimus allekirjoitetaan, vaikka neuvottelut ehdotetusta EU:n siirtosopimuksesta jatkuvat.
   Käynnissä olevat neuvottelut huomioon ottaen ja kunnes EU:n ja Seychellien tasavallan hallituksen välillä aikaansaadaan vastavuoroisesti hyväksyttävä järjestely merirosvojen ja aseellisten ryöstäjien siirrosta Seychellien alueelle Seychellien tasavallan hallitus voi antaa EUNAVFORille luvan siirtää merirosvouksesta ja aseellisista ryöstöistä epäiltyjä henkilöitä, jotka on otettu kiinni EUNAVFORin operaatioiden aikana Seychellien tasavallan talousvyöhykkeellä, aluemerellä, saaristovesillä ja sisävesillä. Tämä lupa ulotetaan koskemaan Seychellien lipun alla kulkevien alusten ja muun kuin Seychellien lipun alla kulkevissa aluksissa matkustavien Seychellien kansalaisten suojelua edellä mainitun alueen ulkopuolella ja muissa olosuhteissa aavalla merellä Seychellien tasavallan harkinnan mukaan.
   Edellyttäen aina, että

               —

               tietoisena Seychellien tasavallan rajoitetuista valmiuksista ottaa vastaan, kuulustella, pidättää ja vangita merirosvouksesta ja aseellisista ryöstöistä epäiltyjä henkilöitä, ja vastineeksi siitä, että Seychellien tasavalta hyväksyy merirosvouksesta ja aseellisista ryöstöistä epäiltyjen henkilöiden siirron alueelleen, EU antaa Seychellien tasavallalle tällaista täysimääräistä taloudellista, aineellista, logistista ja infrastruktuureihin ja henkilöstöresursseihin liittyvää apua merirosvouksesta ja aseellisista ryöstöistä epäiltyjen tai tuomittujen henkilöiden pidättämisen, vangitsemisen, säilössä pitämisen, tutkinnan, syytteeseenpanon, oikeudenkäynnin ja palauttamisen osalta;

               —

               oikeusministerillä on vähintään kymmenen (10) päivää merirosvouksesta ja aseellisista ryöstöistä epäiltyjen henkilöiden siirrosta päättää, ovatko käytettävät todisteet riittävät syytetoimia varten;

               —

               jos oikeusministeri päättää, että todisteet eivät ole riittävät syytetoimia varten, EUNAVFOR ottaa täyden vastuun merirosvouksesta ja aseellisista ryöstöistä epäiltyjen henkilöiden siirtämisestä, ja myös tästä aiheutuvista kustannuksista takaisin heidän alkuperämaahansa 10 päivän kuluessa siitä, kun EUNAVFORille on ilmoitettu päätöksestä;

               —

               merirosvouksesta ja aseellisista ryöstöistä epäiltyjen henkilöiden siirrot on toteutettava noudattaen sikäli kuin mahdollista Guidance for the Transfer of Suspected pirates, armed robbers and seized property to Seychelles -asiakirjaa;

               —

               Seychellien tasavallan hallitus vahvistaa lisäksi, että:

                           —

                           jokaista siirrettyä henkilöä kohdellaan ihmisarvoa kunnioittaen eikä häntä saateta kidutuksen tai julman, epäinhimillisen tai halventavan kohtelun tai rangaistuksen kohteeksi, hän saa asianmukaisen majoituksen ja ravinnon sekä sairaanhoidon ja hänellä on mahdollisuus uskonnon harjoittamiseen,

                           —

                           jokainen siirretty henkilö saatetaan viiveittä tuomarin tai muun tuomiovaltaa lakisääteisesti käyttävän viranomaisen luo, joka päättää viipymättä henkilön pidätyksen lainmukaisuudesta ja määrää hänet vapautettavaksi, jos pidätys ei ole lainmukainen,

                           —

                           jokaisella siirretyllä henkilöllä on oikeus oikeudenkäyntiin kohtuullisessa ajassa tai oikeus tulla vapautetuksi,

                           —

                           jokaisella siirretyllä henkilöillä on oikeus oikeudenmukaiseen ja julkiseen oikeudenkäyntiin laillisesti perustetussa toimivaltaisessa, riippumattomassa ja puolueettomassa tuomioistuimessa silloin, kun päätetään häntä vastaan nostetusta rikossyytteestä,

                           —

                           jokaista rikoksesta syytettyä siirrettyä henkilöä pidetään syyttömänä, kunnes hänen syyllisyytensä on laillisesti näytetty toteen,

                           —

                           jokaisella siirretyllä henkilöllä on päätettäessä rikossyytteestä häntä vastaan oikeus täysin yhdenvertaisena seuraaviin vähimmäistakeisiin:

                                       1)

                                       oikeus saada viipymättä ja yksityiskohtaisesti hänen ymmärtämällään kielellä tieto häntä vastaan nostetun syytteen luonteesta;

                                       2)

                                       oikeus saada riittävästi aikaa ja riittävät edellytykset valmistella puolustustaan ja olla yhteydessä valitsemaansa oikeudenkäyntiavustajaan;

                                       3)

                                       oikeus puolustaa itseään henkilökohtaisesti tai valitsemansa oikeusavustajan välityksellä; jos hänellä ei ole oikeusavustajaa, oikeus saada tietää hänellä olevan oikeus tällaiseen; sekä oikeus saada missä tahansa asiassa, jossa oikeuden toteutuminen sitä vaatii, itselleen oikeusavustaja korvauksetta, jos hän ei itse pysty maksamaan siitä;

                                       4)

                                       oikeus tarkastella tai tarkasteluttaa kaikki häntä vastaan esitetty näyttö, pidätyksen suorittaneiden todistajien kirjalliset valaehtoiset todistukset mukaan luettuina, ja oikeus saada hänen puolestaan esiintyvät todistajat kutsutuiksi ja kuulustelluiksi samoin edellytyksin kuin häntä vastaan todistamaan kutsutut todistajat;

                                       5)

                                       oikeus saada maksutta tulkin apua, jos hän ei ymmärrä tai puhu tuomioistuimessa käytettyä kieltä;

                                       6)

                                       oikeus olla joutumatta pakotetuksi todistamaan itseään vastaan tai tunnustamaan syyllisyytensä,

                           —

                           jokaisella rikoksesta tuomitulla siirretyllä henkilöllä on oikeus saada tuomitseminen ja langetettu rangaistus tutkittavaksi tai muutoksenhakuun ylemmässä tuomioistuimessa Seychellien lainsäädännön mukaisesti,

                           —

                           Seychellit ei siirrä ketään siirrettyä henkilöä mihinkään muuhun valtioon ilman EUNAVFORin ennakolta antamaa kirjallista suostumusta.

         Seychellien viranomaiset ovat keskustelleet ja sopineet tästä järjestelystä. Tässä ehdotetut järjestelyt voivat tulla voimaan, kun Euroopan unioni ilmaisee hyväksyntänsä kirjallisesti. Tämä ei vaikuta kummankaan osapuolen valtuuskuntien oikeudellisiin tai poliittisiin kantoihin käynnissä olevissa neuvotteluissa.”.
   Minulla on kunnia ilmoittaa Euroopan unionin puolesta, että kirjeenne sisältö on Euroopan unionin hyväksyttävissä. Euroopan unioni soveltaa tätä välinettä väliaikaisesti siitä päivästä, jona tämä kirje allekirjoitetaan, ja se tulee lopullisesti voimaan, kun Euroopan unioni on saattanut päätökseen kirjeenvaihdon tekemistä koskevat sisäiset menettelynsä.
   Siltä osin kuin kirjeessänne viitataan Seychellien oikeusministerin harkintaan saatavilla olevan todistusaineiston riittävyydestä syyttämisen kannalta, Euroopan unioni ymmärtää teidän suostuneen siihen, että kun EUNAVFOR toimittaa jokaisessa tapauksessa koko sen saatavilla sillä hetkellä olevan todistusaineiston, kuten lokikirjat, valokuvat ja videot, tämä mahdollistaa sen, että Seychellien oikeusministeri voi tehdä päätöksen tällaisen todistusaineiston riittävyydestä ennen merirosvouksesta ja aseellisista ryöstöistä epäiltyjen henkilöiden siirron hyväksymistä.
   Muistutan myös siitä, että kuten mainitsitte kirjeessänne, tätä välinettä sovelletaan väliaikaisesti siihen saakka, kunnes EU:n ja Seychellien tasavallan välillä tehdään vastavuoroisesti hyväksyttävä sopimus merirosvojen ja aseellisten ryöstäjien siirrosta Seychellien tasavallan alueelle.
   Kunnioittavasti

         Euroopan unionin puolesta

      J. SOLANA MADARIAGA

   EUROOPAN UNIONIN JULISTUS ALLEKIRJOITETTAESSA EUROOPAN UNIONIN JA SEYCHELLIEN TASAVALLAN VÄLINEN KIRJEENVAIHTO MERIROSVOUKSESTA JA ASEELLISISTA RYÖSTÖISTÄ EPÄILTYJEN HENKILÖIDEN SIIRTOA EUNAVFORILTA SEYCHELLIEN TASAVALLAN HUOSTAAN JA NÄIDEN HENKILÖIDEN KOHTELUA SIIRRON JÄLKEEN KOSKEVISTA EDELLYTYKSISTÄ JA MENETTELYISTÄ

               1.

               Euroopan unioni (EU) toteaa, että Euroopan unionin ja Seychellien tasavallan välisen kirjeenvaihdon, joka koskee merirosvouksesta ja aseellisista ryöstöistä epäiltyjen henkilöiden siirtoa EUNAVFORilta Seychellien tasavallan huostaan ja näiden henkilöiden kohtelua siirron jälkeen koskevista edellytyksistä ja menettelyistä, tarkoituksena ei ole poiketa mistään siirretylle henkilölle sovellettavan kotimaisen tai kansainvälisen oikeuden nojalla kuuluvasta oikeudesta, eikä sitä voi tulkita sellaiseksi poikkeukseksi.

               2.

               EU toteaa, että EU:n ja EUNAVFORin edustajat pääsevät tapaamaan Seychellien tasavaltaan (Seychellit) kirjeenvaihdon nojalla siirrettyjä henkilöitä, jos näitä pidetään siellä säilössä, ja että EU:n ja EUNAVFORin edustajilla on oikeus kuulustella heitä.
               Tätä varten EU toteaa, että EU:n ja EUNAVFORin edustajien käytettäväksi annetaan tarkka selvitys kaikista siirretyistä henkilöistä, myös takavarikoidusta omaisuudesta, henkilöiden fyysisestä tilasta, paikasta, joissa henkilöt ovat pidätettyinä, mahdollisista heitä vastaan nostetuista syytteistä ja merkityksellisistä päätöksistä, joita on tehty heihin kohdistuneiden syytetoimien ja oikeudenkäynnin aikana.
               EUNAVFOR on valmis antamaan Seychelleille oikeaan aikaan apua huolehtimalla EUNAVFORin todistajien läsnäolosta ja asiaan liittyvien todisteiden toimittamisesta. Tätä varten Seychellien olisi ilmoitettava EUNAVFORille aikomuksestaan aloittaa rikosprosessi siirrettyä henkilöä vastaan sekä aikataulu todisteiden toimittamiselle ja todistajien kuulemiselle.
               EU toteaa, että kansalliset ja kansainväliset humanitaariset järjestöt saavat pyynnöstään käydä tapaamassa tämän kirjeenvaihdon nojalla siirrettyjä henkilöitä.


Avis juridique important

|

41999D0213

1999/213/EY: Neuvostossa kokoontuneiden Euroopan yhteisöjen jäsenvaltioiden hallitusten edustajien päätös, tehty 11 päivänä maaliskuuta 1999, neljännen AKT-EY-yleissopimuksen soveltamiseksi toteutettavia toimenpiteitä ja noudatettavia menettelyjä koskevan sisäisen sopimuksen muuttamisesta

Virallinen lehti nro L 075 , 20/03/1999 s. 0030 - 0031

NEUVOSTOSSA KOKOONTUNEIDEN EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS,tehty 11 päivänä maaliskuuta 1999,neljännen AKT-EY-yleissopimuksen soveltamiseksi toteutettavia toimenpiteitä ja noudatettavia menettelyjä koskevan sisäisen sopimuksen muuttamisesta (1999/213/EY) NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan yhteisön perustamissopimuksen, jäljempänä "perustamissopimus", ja Loméssa 15 päivänä joulukuuta 1989 allekirjoitetun ja Mauritiuksessa 4 päivänä marraskuuta 1995 allekirjoitetulla sopimuksella muutetun neljännen AKT-EY-yleissopimuksen, jäljempänä "yleissopimus",ottavat huomioon neljännen AKT-EY-yleissopimuksen ja erityisesti sen 7 artiklan soveltamiseksi toteutettavia toimenpiteitä ja noudatettavia menettelyjä koskevan sisäisen sopimuksen (1),sekä katsovat, ettäyleissopimuksen 5 artiklassa määrätään, että ihmisoikeuksien, kansanvallan periaatteiden ja oikeusvaltion kunnioittaminen on olennainen osa yleissopimusta,yleissopimuksen 366 a artiklassa määrätään, että jos osapuoli katsoo, että toinen osapuoli ei ole täyttänyt 5 artiklassa tarkoitettuihin olennaisiin seikkoihin liittyvää velvoitettaan, se voi pyytää toiselta osapuolelta neuvotteluja ja tietyissä olosuhteissa toteuttaa tarvittavat toimenpiteet, joihin voi tarvittaessa, mutta ainoastaan viimeisenä keinona, sisältyä yleissopimuksen soveltamisen keskeyttäminen asianomaiseen osapuoleen joko osittain tai kokonaan,olisi hyväksyttävä tehokas menettely tarvittavien toimenpiteiden toteuttamiseksi,yleissopimuksen 366 a artiklassa osapuolella tarkoitetaan yhtäältä yhteisöä ja Euroopan unionin jäsenvaltioita ja toisaalta kutakin AKT-valtiota,on välttämätöntä, että jäsenvaltiot yleissopimuksen käsittämien ja jäsenvaltioiden toimivaltaan kuuluvien alojen osalta valtuuttavat neuvoston tekemään tarvittavia päätöksiä yleissopimuksen 366 a artiklan perusteella, jakomissiota kuultuaan,OVAT PÄÄTTÄNEET SEURAAVAA:1 artikla Lisätään sisäisen sopimuksen 2 artiklan jälkeen artikla seuraavasti:"2 a artiklaNeuvosto hyväksyy neljännen AKT-EY-yleissopimuksen 366 a artiklan täytäntöönpanomenettelystä 11 päivänä maaliskuuta 1999 tehdyn päätöksen mukaisesti jäsenvaltioiden kannan yleissopimuksen 366 a artiklan täytäntöönpanon suhteen silloin, kun yleissopimus koskee niiden toimivaltaan kuuluvia aloja. Jos suunnitellut toimenpiteet koskevat aloja, joiden osalta jäsenvaltiot ovat toimivaltaisia, neuvosto voi toimia myös jäsenvaltion aloitteesta."2 artikla Tämä päätös tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.Tehty Brysselissä 11 päivänä maaliskuuta 1999.J. TRITTINPuheenjohtaja(1) EYVL L 229, 17.8.1991, s. 301


title: 2009/190/EY,Euratom: Euroopan parlamentin päätös 22. huhtikuuta 2008 Euroopan unionin yleisen talousarvion 2006 toteuttamiseen liittyvien tilien päättämisestä, pääluokka III — Komissio

text:
               31.3.2009

               FI

               Euroopan unionin virallinen lehti

               L 88/70

      EUROOPAN PARLAMENTIN PÄÄTÖS

   22. huhtikuuta 2008
   Euroopan unionin yleisen talousarvion 2006 toteuttamiseen liittyvien tilien päättämisestä, pääluokka III — Komissio
   (2009/190/EY, Euratom)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (SEC(2007) 1056 — C6-0390/2007, SEC(2007) 1055 — C6-0362/2007) (2),
   ottaa huomioon komission vuosikertomuksen vastuuvapauden myöntävälle viranomaiselle varainhoitovuotta 2005 koskevien vastuuvapauden myöntämispäätösten seurannasta (KOM(2007) 538, KOM(2007) 537) sekä Euroopan parlamentille varainhoitovuotta 2005 koskevien vastuuvapauden myöntämispäätösten seurannasta annetun komission kertomuksen liitteenä olevan komission valmisteluasiakirjan (SEC(2007) 1185, SEC(2007) 1186),
   ottaa huomioon komission tiedonannon vuoden 2006 politiikan saavutuksista (KOM(2007) 67),
   ottaa huomioon komission tiedonannon ”Yhteenveto komission hallintosaavutuksista vuonna 2006” (KOM(2007) 274),
   ottaa huomioon komission vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista (KOM(2007)0280) sekä vastuuvapauden myöntävälle viranomaiselle vuonna 2006 toimitetuista sisäisistä tarkastuksista annetun vuosikertomuksen liitteenä olevan komission valmisteluasiakirjan (SEC(2007) 708),
   ottaa huomioon komission kertomuksen jäsenvaltioiden vastauksista tilintarkastustuomioistuimen vuosikertomukseen varainhoitovuodelta 2005 (KOM(2007) 118),
   ottaa huomioon Euroopan avoimuusaloitteesta 3. toukokuuta 2006 hyväksytyn komission vihreän kirjan (KOM(2006) 194),
   ottaa huomioon tilintarkastustuomioistuimen lausunnon nro 2/2004 ”yhtenäisestä tarkastusmallista” (single audit) (sekä yhteisön sisäisen valvonnan menettelyjä koskevan ehdotuksen) (3),
   ottaa huomioon komission tiedonannon suunnitelmasta yhdennetyn sisäisen valvonnan kehyksen kehittämiseksi (KOM(2005) 252),
   ottaa huomioon komission toimintasuunnitelman yhdennetyn sisäisen valvonnan kehyksen luomiseksi (KOM(2006) 9), komission seurantaraportin neuvostolle, Euroopan parlamentille ja tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2007) 86) sekä raportin liitteenä olevan komission valmisteluasiakirjan (SEC(2007) 311),
   ottaa huomioon tilintarkastustuomioistuimen lausunnon nro 6/2007 jäsenvaltioiden vuotuisista yhteenvedoista, ”kansallisista ilmoituksista” sekä kansallisten tarkastuselinten EU-varojen osalta tekemästä tarkastustyöstä (4),
   ottaa huomioon komission toimintasuunnitelman komission valvontatehtävän vahvistamiseksi rakennetoimien yhteisen hallinnoinnin yhteydessä (KOM(2008) 97),
   ottaa huomioon komission kertomuksen neuvostolle, Euroopan parlamentille ja tilintarkastustuomioistuimelle komission toimintasuunnitelmasta yhdennetyn sisäisen valvonnan kehyksen luomiseksi (KOM(2008) 110) sekä kertomuksen liitteenä olevan komission valmisteluasiakirjan (SEC(2008) 259),
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tarkastettujen toimielinten vastaukset (5) sekä tilintarkastustuomioistuimen erityiskertomukset,
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (6),
   ottaa huomioon neuvoston 12. helmikuuta 2008 antamat suositukset (5842/2008 — C6-0082/2008 ja 5855/2008 — C6-0083/2008),
   ottaa huomioon EY:n perustamissopimuksen 274, 275 ja 276 artiklan ja Euratomin perustamissopimuksen 179 a ja 180 b artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (7) ja erityisesti sen 145, 146 ja 147 artiklan,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (8) ja erityisesti sen 14 artiklan 2 ja 3 kohdan,
   ottaa huomioon työjärjestyksen 70 artiklan ja liitteen V,
   ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A6-0109/2008),

               A.

               ottaa huomioon, että EY:n perustamissopimuksen 275 artiklan mukaan komissio toteuttaa talousarviota omalla vastuullaan ja moitteettoman varainhoidon periaatteiden mukaisesti,

               1.

               hyväksyy varainhoitovuoden 2006 yleisen talousarvion toteuttamiseen liittyvien tilien päättämisen;

               2.

               kehottaa puhemiestä välittämään tämän päätöksen neuvostolle, komissiolle, yhteisöjen tuomioistuimelle, tilintarkastustuomioistuimelle ja Euroopan investointipankille ja jäsenvaltioiden kansallisille ja alueellisille tilintarkastuselimille sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 107, 30.4.2004, s. 1.

      (4)  EUVL C 216, 14.9.2007, s. 3.

      (5)  EUVL C 273, 15.11.2007, s. 1.

      (6)  EUVL C 274, 15.11.2007, s. 130.

      (7)  EYVL L 248, 16.9.2002, s. 1.

      (8)  EYVL L 11, 16.1.2003, s. 1.